2007. augusztus 22-én Anglia Németország ellen játszott barátságos mérkőzést, és Beckham lett az első angol válogatott játékos, aki nem európai csapat tagjaként az angol válogatottban pályára léphetett. 2007. november 21-én Horvátország ellen elérte 99. válogatottságát, előkészítő szerepet vállalt Peter Crouch góljánál, mely 2–2-es döntetlenhez segítette az angolokat. Anglia következő mérkőzését 3–2-re elvesztette, így nem a válogatott jutott be az Eb-re. Ennek ellenére Beckham azt nyilatkozta, hogy nem mondja le a válogatottságot. Miután az új angol szövetségi kapitány, Fabio Capello kihagyta őt a Svájc elleni barátságos mérkőzésre készülő keretből, melyen megszerezhette volna 100. válogatottságát, Beckham bevallotta, hogy nem volt formában akkoriban mivel három hónapja nem játszott tétmérkőzésen. 2008. március 20-án ismét behívták a válogatotthoz a 2008. március 26-án esedékes Franciaország elleni barátságos mérkőzésre. Beckham ezzel az ötödik angol labdarúgó lett, aki elérte a 100. válogatottságot. 2008. március 25-i nyilatkozatában Fabio Capello utalást tett arra, hogy Beckhamre számít a válogatottban az elkövetkezendő 2010-es labdarúgó-világbajnokság selejtezői során. 2008. május 11-én Fabio Capello nevezte Beckhamet 31 fős keretébe, mely május 28-án a Wembleyben az Egyesült Államok, majd június 1-jén idegenben Trinidad és Tobago ellen lépett pályára.